APSTIRINĀTS

*Ogres un Ikšķiles novadu pašvaldību aģentūras*

*“Tūrisma, sporta un atpūtas*

*kompleksa “Zilie kalni” attīstības aģentūra”*

*uzraudzības padomes priekšsēdētājs*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /E. Helmanis/*

*2020. gada 15.jūnijā*

*Lēmums Nr. 1 (protokols Nr.2)*

Ogres un Ikšķiles novadu pašvaldību aģentūra

"Tūrisma, sporta un atpūtas kompleksa „ZILIE KALNI” attīstības aģentūra"

2019. GADA

PUBLISKAIS PĀRSKATS

**SATURS**

|  |  |
| --- | --- |
| 1. PAMATINFORMĀCIJA | 3 |
| 1.1. Aģentūras juridiskais statuss un struktūra | 3 |
| 1.2. Aģentūras funkcijas, uzdevumi, tiesības | 4 - 6 |
| 1.3. Aģentūras virzieni un mērķi pārskata gadā | 6 |
| 1.4. Pārskata gada galvenie uzdevumi (prioritātes pasākumi) | 6 -7 |
| 2. FINANŠU RESURSI UN AĢENTŪRAS DARBĪBAS REZULTĀTI | 7 |
| 2.1. Budžeta finansējums un tā izlietojums | 7 – 9 |
| 2.2. Darbības stratēģijā plānotās galvenās aktivitātes | 10 - 12 |
| 2.3. Aģentūras nodrošinātie pakalpojumi | 13 |
| 2.4. Stratēģijas ieviešanas novērtējums | 13 |
| 2.5. Pārskats par iestādes vadības un darbības uzlabošanas sistēmām efektīvas darbības nodrošināšanai | 13 |
| 3. PERSONĀLS | 14 |
| 4. KOMUNIKĀCIJA AR SABIEDRĪBU | 14 - 15 |
| 5. 2020.GADĀ PLĀNOTIE PASĀKUMI | 15 |
| 5.1. 2019. gadā uzsāktie pasākumi, kas tiks turpināti 2020.gadā | 15 |
| 5.2. 2020. gada galvenie uzdevumi un pasākumi | 15 - 16 |
| 5.3. Plānotie sadarbības projekti un pētījumi 2020.gadā | 16 |

1. **PAMATINFORMĀCIJA**

**1.1. Aģentūras juridiskais statuss un struktūra**

Ogres un Ikšķiles novadu pašvaldību aģentūra "Tūrisma, sporta un atpūtas kompleksa „Zilie kalni” attīstības aģentūra" (turpmāk - Aģentūra), reģistrācijas Nr. 90001449943, ir Ogres novada domes un Ikšķiles novada domes kopīgi izveidota iestāde. Aģentūras pārraudzība tiek īstenota ar uzraudzības padomes starpniecību. Aģentūra ir izveidota 2014.gada 1.janvārī, reorganizējot Ogres un Ikšķiles novadu pašvaldību aģentūru „Ogres un Ikšķiles tūrisma attīstības aģentūra”. Aģentūras juridiskā adrese no 2014. gada 1.janvāra ir Peldu iela 22, Ikšķile, Ikšķiles novads, LV-5052. Aģentūras faktiskā atrašanās vieta un biroja adrese no 2015.gada 10.septembra ir Birzes iela 33A, Ikšķile, Ikšķiles novads, LV-5052.

Aģentūra nodarbojas ar tās apsaimniekošanā nodotā dabas parka „Ogres Zilie kalni” un piegulošo pilsētmežu teritoriju apsaimniekošanu (turpmāk - komplekss), īstenojot vienotu vides aizsardzības, tūrisma, veselības veicināšanas un sporta attīstības politiku Ogres un Ikšķiles novadu interesēs.

Aģentūra savā darbībā ievēro Latvijas Republikas likumus, Latvijas Republikas Ministru kabineta tiesību aktus, Aģentūras nolikumu, Ogres un Ikšķiles novadu pašvaldību saistošos noteikumus, lēmumus un rīkojumus, kas attiecas uz Aģentūras darbību. Aģentūras direktors vada Aģentūras darbu saskaņā ar Publisko aģentūru likumā noteikto kompetenci.

Aģentūras darbības pārraudzību īsteno Aģentūras uzraudzības padome, kura darbojas saskaņā ar Ogres novada pašvaldības domes 2010.gada 21.oktobra domes lēmumu Nr.2 (prot.Nr.12) un Ikšķiles novada pašvaldības domes 2010. gada 22. septembra lēmumu Nr.8 (prot.Nr.10) „Ogres un Ikšķiles novadu pašvaldību aģentūras „Ogres un Ikšķiles tūrisma attīstības aģentūra” uzraudzības padomes nolikums”.

Aģentūras 2019.gada saimniecisko darbību revidējusi Zvērinātu revidentu komercsabiedrība SIA “AUDITORFIRMA PADOMS” (reģ.Nr.40002056598, licence Nr.68). Saskaņā ar 13.05.2020. neatkarīgu revidentu ziņojumu Nr.12/2019, Aģentūras 2019.gada pārskats sniedz patiesu un skaidru priekšstatu par Aģentūras finansiālo stāvokli 2019.gada 31.decembrī un par tās darbības finanšu rezultātiem un naudas plūsmu gadā, kas noslēdzās 2019.gada 31.decembrī, saskaņā ar Ministru kabineta 2018.gada 19.jūnija noteikumiem Nr.344 “Gada pārskata sagatavošanas kārtība” (pielikums Nr.1).

*1.shēma*

**Aģentūras struktūra**

**1.2. Aģentūras funkcijas**

Pamatojoties uz normatīvajiem aktiem, dabas potenciālu un sabiedrības vajadzībām,Aģentūrai ir noteiktas šādas **funkcijas:**

1. veicināt un koordinēt tūrisma un sporta attīstību kompleksa teritorijā;

2. nodrošināt vides aizsardzības prasību ievērošanu dabas parkā „Ogres Zilie kalni” un pārējā kompleksa teritorijā;

3. sekmēt un organizēt kompleksa infrastruktūras un labiekārtojuma attīstību, pielāgojot kompleksa teritoriju tūrisma, sporta, veselības veicināšanas un atpūtas aktivitāšu norisēm;

4. nodrošināt kompleksā esošo objektu, infrastruktūras un pakalpojumu publisku pieejamību Ogres un Ikšķiles pašvaldību iedzīvotājiem un viesiem, nosakot pakalpojumu maksas apmēru, ievērojot atsevišķu iedzīvotāju grupu prioritātes saņemt pazeminātas maksas vai bezmaksas pakalpojumus (piemēram, pašvaldību izglītības iestāžu un sporta organizāciju audzēkņiem, trūcīgām vai maznodrošinātām personām, pensionāriem, politiski represētām personām, daudzbērnu ģimenēm u.tml.);

5. popularizēt kompleksu un tajā pieejamos pakalpojumus;

6. nodrošināt sadarbību tūrisma, sporta un vides aizsardzības jomā ar citām iestādēm un sadarbības partneriem.

Izpildot savas funkcijas, Aģentūra veic šādus **uzdevumus**:

1. uztur un apsaimnieko kompleksa teritoriju;

2. plāno un īsteno kompleksa infrastruktūras un labiekārtojuma objektu attīstību, tajā skaitā organizē finanšu līdzekļu piesaisti no abām pašvaldībām un citiem investoriem, rīko iepirkumus, organizē un vada būvdarbus, nodrošina būvniecības dokumentācijas apriti, kontrolē finanšu plūsmu, nodrošina teritorijas apkopi un uzturēšanu u.c.

3. plāno un organizē tūrisma, sporta un sabiedrības veselības veicināšanas aktivitātes kompleksā;

4. piesaista sadarbības partnerus īstenojamo pakalpojumu jomās;

5. īsteno dabas parka “Ogres Zilie kalni” dabas aizsardzības plānu;

6. veic mārketinga pasākumus, tostarp, ar mērķi popularizēt kompleksu, uztur un aktualizē Aģentūras interneta mājas lapu, nodrošina kompleksa un tajā notiekošo pasākumu reklamēšanu gan Aģentūras, gan citās interneta vietnēs un sociālajos tīklos, gan audio un audiovizuālajos un rakstītajos masu medijos (radio, televīzijā, laikrakstos, žurnālos u.c.), gan ar vides reklāmas starpniecību;

7. nodrošina kompleksa bezmaksas izmantošanas iespējas jebkurai no abām pašvaldībām licencētu interešu izglītības programmu īstenošanai;

8. nodrošina kompleksa bezmaksas izmantošanas iespējas jebkuras no abām pašvaldībām iniciētu vai organizētu kultūras, sporta, veselības veicināšanas, izglītības vai vides aizsardzības pasākumu norisei.

Lai nodrošinātu funkciju un uzdevumu izpildi, Aģentūra sadarbojas ar valsts pārvaldes iestādēm, Eiropas Savienības institūciju struktūrvienībām un amatpersonām, kā arī ar juridiskajām un fiziskajām personām.

Aģentūrai ir šādas **tiesības**:

1. pieprasīt un saņemt no valsts un pašvaldību institūcijām, kā arī – normatīvajos aktos noteiktajā kārtībā – no fiziskajām un juridiskajām personām Aģentūras funkciju izpildei nepieciešamo informāciju;

2. iekasēt maksu par Aģentūras sniegtajiem publiskajiem maksas pakalpojumiem atbilstoši Ogres un Ikšķiles novada pašvaldību domju apstiprinātajam cenrādim. Maksas pakalpojumu izcenojumus apstiprina Ogres un Ikšķiles novadu pašvaldību domēs ar saistošajiem noteikumiem;

3. pieņemt ziedojumus un dāvinājumus.

2019.gadā Aģentūra nav saņēmusi ziedojumus un dāvinājumus.

**1.3. Aģentūras virzieni un mērķi pārskata gadā**

Aģentūras mērķis ir veikt kompleksa apsaimniekošanu, īstenojot vienotu vides aizsardzības, tūrisma, rekreācijas, veselības veicināšanas un sporta attīstības politiku Ogres un Ikšķiles novadu interesēs.

Aģentūras **realizējamie ilgtermiņa mērķi** saskaņā ar Dabas aizsardzības plānu 2011-2021 gadam:

1. nodrošināta kompleksa pārvaldīšana un apsaimniekošana atbilstoši aizsargājamās teritorijas mērķiem, normatīvajiem aktiem un plānošanas dokumentiem, tai skaitā nodrošināta pastāvīga teritorijas uzraudzība un izmantošanas noteikumu ievērošanas kontrole;
2. nodrošināta daudzfunkcionāla teritorijas izmantošana dabas izziņai, atpūtai un sportam, optimāli sabalansējot dabas aizsardzības un rekreācijas funkcijas - teritorijā tiek veidota un uzturēta šim mērķim atbilstoša dabas izziņas un rekreācijas infrastruktūra;
3. saglabāta Zilo Kalnu osu ekosistēma ar tai raksturīgo biotopu un sugu kompleksu un nodrošināta tās ilgtspēja, tai skaitā nodrošināta aizsargājamo sugu un biotopu saglabāšana; saglabātas tipiskās osu ainavas un to struktūra.

**1.4. Pārskata gada galvenie uzdevumi (prioritātes, pasākumi)**

Izpildot Aģentūras funkcijas, mērķu sasniegšanai izvirzīti šādi uzdevumi:

* nodrošināt kompleksa uzraudzību, uzturēšanu un apsaimniekošanu;
* nodrošināt kvalitatīvus sporta, rekreācijas un vides izglītības pakalpojumus kompleksa objektos;
* apzināt un sistematizēt informāciju par kompleksā esošajiem un perspektīvajiem tūrisma, rekreācijas, sporta objektiem, regulāra tās aktualizēšana, informācijas apstrādāšana un plašas pieejamības nodrošināšana sabiedrībai, kā arī sabiedrībai pieejamas informācijas ievietošana un uzturēšana Aģentūras mājas lapā;
* piedalīties novadu attīstības plānu un teritorijas plānojumu, citu ar vides aizsardzību, rekreāciju un teritorijas apsaimniekošanu un pārvaldību saistītu dokumentu izstrādē;
* plānot un īstenot sporta, rekreācijas un vides izglītības pasākumus un projektus atbilstoši Ogres un Ikšķiles novadu pašvaldību piešķirtajai budžeta dotācijai, kā arī veicināt finanšu līdzekļu piesaisti un pārvaldīšanu projektu īstenošanā;
* sadarboties ar Latvijas un Eiropas Savienības institūcijām, vietējām un starptautiskām organizācijām labiekārtojuma, vides aizsardzības, sporta projektu attīstīšanā un īstenošanā;
* nodrošināt vides aizsardzības, rekreācijas un sporta nozarē iesaistīto institūciju sadarbību;
* veikt kompleksa popularizēšanas pasākumus.

**2. FINANŠU RESURSI UN AĢENTŪRAS DARBĪBAS REZULTĀTI**

**2.1 Budžeta finansējums un tā izlietojums**

*1.tabula*

|  |  |  |  |
| --- | --- | --- | --- |
|  | **Budžeta ieņēmumi (EUR)** | | |
| IEŅĒMUMI KOPĀ | Iepriekšējā pārskata periodā (2017) | Iepriekšējā pārskata periodā (2018) | Pārskata periodā (2019) |
| **IEŅĒMUMI KOPĀ** | 300 000 | 300 000 | 300 000 |
| Maksas pakalpojumi un citi pašu ieņēmumi | 0 | 0 | 0 |
| Pašvaldību budžetu transferti kopā | 300 000 | 300 000 | 300 000 |
| T.sk. transferti no Ikšķiles pašvaldības | 150 000 | 150 000 | 150 000 |
| T.sk. transferti no Ogres pašvaldības | 150 000 | 150 000 | 150 000 |
| Transferti no valsts budžeta | 0 | 0 | 0 |

Aģentūras budžeta izdevumi pēc ekonomiskās klasifikācijas 2017., 2018. un 2019. gadā :

*2.tabula*

|  |  |  |  |
| --- | --- | --- | --- |
| Izdevumi | 2017. gads EUR | 2018. gads EUR | 2019. gads EUR |
| Uzturēšanas izdevumi | 44 287 | 44 462 | 68 348 |
| Pamatkapitāla veidošana | 164 589 | 107 693 | 117 315 |
| Atlīdzība | 84 584 | 86 719 | 91 541 |

2019. gadā salīdzinoši ar 2018. gadu ir pieauguši kompleksa uzturēšanas izdevumi un atlīdzība, jo ik gadu tiek izveidota jauna infrastruktūra, kas prasa kopšanu, izveidojot jaunu apgaismojumam palielinās izdevumi par elektroenerģiju. Katru gadu palielinās apmeklētāju skaits kompleksa teritorijā, kas palielina arī atkritumu apjomu, atkritumu savākšanas darbu, palielinās arī maksa par atkritumu izvešanu. Pieaugušas izmaksas par pasākumu organizēšanu, pieaugot to mērogam un kvalitātei.

Aģentūras 2019.gada budžeta ieņēmumi ir 300 000 EUR, kas ir tādi paši kā 2018.gadā.

150 000 EUR no Ikšķiles novada pašvaldības un 150 000 EUR no Ogres novada domes pašvaldības.

Plānotais budžets EUR 397 956

Izdevumi kopā EUR 277 205

Naudas atlikums 01.01.2019. EUR 97 956

Naudas atlikums 31.12.2019. EUR 120 751

Ieņēmumi no plānotā EUR 300 000

Aģentūras galvenie ieņēmumi ir transferti no Ogres un Ikšķiles novadu pašvaldībām un tiek dalīti uz pusēm. Aģentūras pamatbudžetā paredzētā nauda tiek ieskaitīta Aģentūras kontā pēc iepriekšējā mēneša izdevumu atskaites iesniegšanas. Aģentūras kontā neieskaitītā budžeta daļa, kas netiek izmantota pārskata gadā, netiek arī pārcelta uz nākamo gadu.

Aģentūrai 2017., 2018. un 2019.gados nav bijis kredītsaistību vai garantiju.

Pārskats par Aģentūras 2019. gada pamatbudžeta izdevumiem: budžeta izdevumu galvenās pozīcijas ir 1000 kods „atlīdzība” EUR 91 541 –33 %, 2000 kods „preces un pakalpojumi” EUR 68 348 – 25 % un 5000 kods „pamatkapitāla veidošana” EUR 117 315 – 42 % no kopējiem Aģentūras izdevumiem.

*2.shēma*

Pamatbudžeta izdevumi 2019.gadā

Izdevumus pozīcijā „atlīdzība” galvenokārt veido Aģentūras darbinieku atalgojums, kā arī līgumdarbi dabas parka „Ogres Zilie kalni” apsaimniekošanai, pasākumu organizēšanai, darba drošības un aizsardzības nodrošināšanai un mājas lapas uzturēšanai.

Izdevumus sadaļā „preces un pakalpojumi” galvenokārt veido 2200 kods “Pakalpojumi” – 50 970 EUR, tai skaitā, Aģentūras automašīnas, sniega motocikla, iekārtu un aparatūras uzturēšana un sakaru un pasta pakalpojumi; atkritumu izvešana no kompleksa teritorijas, kā arī elektroenerģija Slēpošanas trases apgaismojumam, pasākumu organizēšanai. No krājumiem 17 045 EUR visvairāk līdzekļu iztērēts jauna inventāra iegādē, degvielā, kā arī remontdarbu materiālos.

Budžeta pozīcijā „pamatlīdzekļi” galvenos izdevumus jeb 117 315 EUR sastāda ūdensvadam un kanalizācijai pieslēgtas sabiedriskās tualetes projektēšanas un izbūves darbi, projektēšanas darbi nākošo periodu būvdarbiem. Pie pamatlīdzekļiem ietvertas arī būtiskākās labiekārtojuma atjaunošanas darbu izmaksas.

Naudas atlikums kontā 31.12.2019. sākotnēji bija paredzēts 2018.gadā uzsāktā ceļa projekta no Ceļa P5 uz Smiltāju kapiem izbūves darbiem. Izvērtējot aktuālo situāciju, sastādot 2020. gad budžetu pieņemts lēmums līdzekļus novirzīt apgaismojuma izveidošanai savienojot slēpošanas trases posmus Trases sākumā Ikšķilē un Starta laukumā, izveidojot apgaismojumu no trases sākuma Ikšķilē līdz P10 pa Līvu ielu, sabiedriskās tualetes izveidošanai slēpošanas trases sākumā Ikšķilē un Ogrē bērnu aktīvās atpūtas laukumā.

**2.2. Darbības stratēģijā plānotās galvenās aktivitātes**

Aģentūras Vidējā termiņa darbības stratēģija2018.-2020. gadam saskaņo Ogres un Ikšķiles pašvaldību un citu ieinteresēto pušu intereses, nodrošinot ilgtspējīgu īpaši aizsargājamās teritorijas - dabas parka „Ogres Zilie kalni” un piegulošo pilsētmežu teritoriju apsaimniekošanu, kā prioritāti izvirzot Aģentūrai uzticētā kompleksa vides un sociālekonomisko, īpaši rekreācijas resursu izmantošanu, kas vērsta uz šo resursu vērtības palielināšanu, vienlaikus nodrošinot sabiedrībai iespēju izmantot šīs bagātības.

**2.2.1.Nodrošināta kompleksa pārvaldība**

* Notiek sistemātiska Kompleksa apsaimniekošana un darba plānošana.
* Tiek sekmēta īpaši aizsargājamo meža biotopu saglabāšana un dabisko meža biotopu pastāvēšana, sadarbībā ar īpašniekiem veicot mežsaimniecisko darbību atbilstoši likumdošanas prasībām.
* Ir nodrošināta Dabas parka robežzīmju esamību dabā.
* Regulāri tiek veikts darbs, lai ierobežotu mehānisko transportlīdzekļu pārvietošanos dabas parka teritorijā – ir uzstādītas ceļazīmes, notiek regulāra sadarbība ar pašvaldības policiju, tiek veiks skaidrojošs darbs ar sabiedrību.
* 2019.gadā turpinās sadarbība ar Rīgas pašvaldību un SIA “Rīgas meži”, realizējot kompleksa uzturēšanu un attīstību.

**2.2.2.Nodrošināta daudzfunkcionāla kompleksa teritorijas izmantošana**

2.2.2.1. Vidi saudzējošas labiekārtojuma infrastruktūras veidošana un attīstīšana kvalitatīvu tūrisma, sporta, un atpūtas pakalpojumu nodrošināšanai

Aģentūras vadītie būvniecības un labiekārtošanas procesi 2019. gadā.

Pabeigtās izbūves:

* Veikta sabiedriskās tualetes, kas pieslēgta ūdensvadam un kanalizācijai, izbūve Ogrē Zilo kalnu kores takas sākumā Ogrē. Izbūvēti ūdens un kanalizācijas pievadi vairāk kā 100 m garumā, uzstādīta 15 m2 tualete, kas aprīkota bērnu pārtīšanas vajadzībām un cilvēkiem ar īpašām vajadzībām, kopējās izmaksas 74009 EUR.

Pabeigtie projektēšanas darbi:

* Veikta sabiedriskās tualetes, kas pieslēgta ūdensvadam un kanalizācijai projektēšana, izmaksas 2662 EUR .
* Veiktas elektroapgādes kabeļa ierīkošanas projekta no Smiltāju kapiem līdz Aktīvās atpūtas laukumam pie Dubkalnu ūdenskrātuves izmaiņas, izmaksas 726 EUR

Teritorijas uzkopšanas un labiekārtošanas darbi:

* Veikta regulāra atkritumu savākšana un izvešana;
* Veikta trašu un laukumu regulāra pļaušana veģetācijas sezonā;
* Sniegotajā laikā regulāri tiek veidotas slēpošanas sliedes 12 km garumā.

2.2.2.2. Sabiedrības vides, kultūrvēstures zināšanu papildināšana - izpratnes veidošanai

Nodrošināta plaši pieejama informāciju par kompleksa dabas, vēstures vērtībām, dabas izziņas un atpūtas iespējam teritorijā – kompleksā un ārpus tā.

* Aģentūras organizētie un koordinētie pasākumi un sacensības 2019.gadā:
  + Ikšķiles MTB velobrauciens 2019, 1. jūnijā;
  + Muzikālā pēcpusdiena Zilajos kalnos, 16.augustā;
  + Militārais pārgājiens “Sagaidot Mazās Juglas kaujas 102.gadadienu” 5.septembrī;
  + Izglītojošs pasākums par vidi “Meža zinības Zilajos kalnos” 13.septembrī;
  + Kamanu suņu sacensības “Latvian Open” 2-3.novembrī
  + Organizētas dažādas sakopšanas un labiekārtošanas talkas.

Tiek uzraudzīti citu organizāciju rīkotie publiski sporta pasākumi un sacensības. Ar informatīviem materiāliem, popularizēšanu un darbinieku līdzdalību atbalstīta citu organizatoru pasākumu rīkošana kompleksā: Ogres un Ikšķiles Tautas slēpojums 2019, Zili zaļi brīnumi Ogres Zilajos kalnos, LVM Velomaratons, Ogres O veselības pasākumi, krosa treniņu skrējieni un sacensības, orientēšanās sacensības, Drosmes skrējiens, u.c.

* Realizētas individuālas nodarbības, ekskursijas klasēm un citām interesentu grupām.
* Izvietoti jauni stendi atbilstoši labiekārtojuma projektiem, uzturēti esošie informatīvie stendi un norādes; apmeklētāji tiek informēti par DP dabas vērtībām, izmantošanas noteikumiem, par izziņas un rekreācijas infrastruktūras izvietojumu.
* Regulāri tiek publicēta informācija interneta tīklā, vietējo preses izdevumos, reģionālajās TV:
  + Periodiski raksti un publikācijas par aktualitātēm Zilajos kalnos Ogres un Ikšķiles novadu reģionālajos laikrakstos – *Ikšķiles Vēstis, Ogres Vēstis visiem.*
  + Sadarbība ar Ogres TV, TV Latvija u.c. – sižetu sagatavošana par aktuālajiem notikumiem.
  + Regulāra tūrisma un kultūras aktivitāšu informācijas izsūtīšana ziņu aģentūrām un informatīvajiem portāliem: [www.ikskile.lv](http://www.ikskile.lv), [www.ogresnovads.lv](http://www.ogresnovads.lv), [www.ogrenet.lv](http://www.ogrenet.lv), u.c.

2.2.2.3. Sabiedrības iesaistīšana un informēšana par kompleksu - līdzdalības veicināšanai.

* Izveidota jauna mājaslapa [*www.ziliekalni.lv*](http://www.ziliekalni.lv)*.* Informācija mājaslapā tiek regulāri atjaunota un papildināta.
* Informācija par pasākumiem un aktualitātēm Zilajos kalnos regulāri tiek izplatīta [www.facebook.com/ziliekalnioficial](http://www.facebook.com/ziliekalnioficial).

**2.2.3.Nodrošināta Zilo kalnu ekosistēmas ilgtspēja**

Lai nodrošinātu īpaši aizsargājamo un dabisko meža biotopu, sugu daudzveidības (īpaši osiem raksturīgo gaišo priežu mežu) saglabāšanos un ilgtspēju:

* 2016.gadā izbūvētas un atjaunotas kāpnes intensīvi izmantotās nogāzēs turpmākajā laikā, arī 2018.gadā, tiek uzturētas un labotas.
* Veikti biotehniskie pasākumi agresīvu invazīvu sugu izplatīšanās ierobežošanai, tos pļaujot vairākkārtīgi veģetācijas sezonas laikā.
* Uzturēta parkmeža ainava Ogres pilsētas teritorijā.
* Uzturētas ceļu un galveno taku malu joslas, novēršot ruderālo un invazīvo augu sugu izplatīšanos.
* Samazināta erozija erodētajās platībās, pirmkārt - nogāzēs, samazināti tās riski, samazināta nomīdīto vietu platība, mazināti nomīdīšanas riski, mulčējot nogāzes ar mizu mulču un skaidām, līdzinot atsevišķas nogāzes pie Dubkalnu ūdenskrātuves, sējot piemērotu zālieni nogāzēs. Vairākās nogāzēs stādītas priedes. Erodētās takās atjaunots grants vai mizu mulčas segums.
* Samazināta eitrofikācija; ikdienā ir pieejamas 8 sausās tualetes (pasākumu laikā pārvietojamās tualetes atbilstoši dalībnieku skaitam) kompleksa teritorijā, mazināta suņu un zirgu ekskrementu sistemātiska nonākšana vidē – apstiprināta zirgu un suņu pajūgu trases vieta.

**2.3. Aģentūras nodrošinātie pakalpojumi**

* Nodrošināta bezmaksas pieeja visam esošajam un no jauna izveidotajam labiekārtojumam un publiskajiem pasākumiem.
* Nodrošināta un izplatīta bezmaksas informācija par tūrisma objektiem, apskates vietām, atpūtas, rekreācijas un sporta iespējām, pasākumiem un citiem pakalpojumiem Zilajos kalnos.
* Novada mācību iestādēm izstrādāti individuāli ekskursiju maršruti pa Zilajiem kalniem.
* Novada mācību iestādēs vadītas informatīvas nodarbības par vides vērtībām Zilajos kalnos.

**2.4. Stratēģijas ieviešanas novērtējums**

Darbības stratēģijā mērķu sasniegšanai izvirzītie galvenie uzdevumi un nozīmīgākās pārskata gada plānotās aktivitātes pārsvarā realizētas, atbilstoši budžeta un cilvēkresursu iespējām.

**2.5. Pārskats par iestādes vadības un darbības uzlabošanas sistēmām efektīvas darbības nodrošināšanai**

Ņemot vērā Aģentūras nelielo darbinieku skaitu, tai nav iekšējā auditora. Auditu var veikt Ogres un Ikšķiles novadu iekšējie auditori, vai pašvaldību darbības revīziju ietvaros.

2019. gadā, konsolidēti ar Ikšķiles novadu, tika veikta pašvaldības pieaicināto revidentu un Valsts kontroles revīzija par Aģentūras darbu. Aģentūras darbībā pārkāpumi netika konstatēti.

Kā pastāvīga iekšējās kontroles sistēma, kvalitātes vadība un iespējamās korupcijas novēršanas rīks darbojas Aģentūras uzraudzības padome, kurai Aģentūras direktors regulāri sniedz atskaites par paveikto darbu, līdzekļu izlietojumu un citām aktivitātēm.

**3. PERSONĀLS**

*3.tabula*

Aģentūras darbinieku struktūra 2019. gada 31. decembrī

| Nr. P.k. | Amata nosaukums | Vienību skaits | Profesijas kods | Amata saime | Amata saimes līmenis | Mēnešalgas grupa | Grupas amatalgas likme (EUR) | |
| --- | --- | --- | --- | --- | --- | --- | --- | --- |
| no | līdz |
| 1 | Direktors | 1 | 1431 05 | 1 | IVA | 13 | 1368 | 1710 |
| 2 | Grāmatvedis | 0.5 | 3313 01 | 14 | IIIA | 9 | 1106 | 1382 |
| 3 | Projektu vadītājs | 1 | 2422 01 | 32 | IIC | 10 | 400 (800) | 595 (1190) |
| 4 | Biroja administrators | 0.5 | 3341 01 | 18,3 | III | 8 | 390 (780) | 547 (1093) |
| 5 | Palīgstrādnieks | 1 | 9329 09 | 13 | V | 7 | 788 | 996 |

*4. tabula*

Aģentūras darbinieku izglītība 2019. gada 31. decembrī

|  |  |  |  |  |  |
| --- | --- | --- | --- | --- | --- |
| Pamata | Vidējā | Vidējā profesionālā | Augstākā | Maģistra grāds | KOPĀ darbinieki |
| - | - | 2 | 2 | 1 | 5 |

2019.gadā Aģentūrā nav notikusi personāla mainība.

Aģentūrā strādā 3 sievietes (direktore, grāmatvede un biroja administratore) un 2 vīrieši (projektu vadītājs un palīgstrādnieks). Aģentūras darbinieki 2019.gadā ietilpa vecuma grupā no 39 līdz 62 gadiem un personāla vidējais vecums 2019.gadā bija 49 gadi.

**4. KOMUNIKĀCIJA AR SABIEDRĪBU UN NEVALSTISKO SEKTORU**

2019. gadā Aģentūra dažādu sporta, vides izglītības un pasākumu organizēšanā ir sadarbojusies ar vairākām biedrībām -“Sniega suņi”, “Medniekiem.lv”, “Arboristu biedrība”, “Nesēdi mājās”, “Zemu lidojoši suņi”, “Briedis bedrē brikšķināja”, “Autortiesību un kominicēšanās konsultāciju aģentūra/ Latvijas autoru apvienība”.

2019. gadā interneta vietnē [www.ziliekalni.lv](http://www.ziliekalni.lv) regulāri tika aktualizēta informācija par pasākumiem, papildinātas foto galerijas un informācija par Aģentūru. Komunikācija ar sabiedrību 2019.gadā notika nepārtraukti. Sabiedrība viedokli pauda telefoniski, komentāros interneta vietnēs, Aģentūras e-pastā un Ogres un Ikšķiles pašvaldību domēs. Aģentūra vienmēr ir uzklausījusi un izvērtējusi sabiedrības viedokli un sniegusi atbildes, kā arī realizējusi daļu ieteikumu.

Gan sarakstē ar interesentiem, gan dažādu pasākumu, ekskursiju ietvaros, individuālās sarunās, dažādos videomateriālos, intervijās un rakstos veikts sabiedrības informēšanas un izglītošanas darbs, skaidrojot aģentūras veikto ikdienas darbu, realizētos labiekārtojuma projektus, izglītojot par dabas vērtībā, procesiem, uzvedības normām dabas parkā “Ogres Zilie kalni” . Sniegta vispārēja, izglītojoša informācija par sporta, rekreācijas, vides un kultūrvēstures iespējām un objektiem kompleksā.

Vietējie iedzīvotāji mudināti iesaistīties Zilo kalnu atpūtas, vides izglītības un darba aktivitātēs.

Pakāpeniski redzams izglītojošā un skaidrojošā darba rezultāts – ir palielinājusies Dabas parka “Ogres Zilie kalni” atpazīstamība, apmeklētāju skaits, uzlabojusies apmeklētāju izpratne par uzvedības normām kompleksa teritorijā.

**5. 2020. GADĀ PLĀNOTIE PASĀKUMI**

**5.1. 2019.gadā uzsāktie pasākumi, kas tiks turpināti 2020.gadā**

* Turpināt kompleksa, tai skaitā dabas parka „Ogres Zilie kalni” apsaimniekošanu:
  + slēpošanas trases un laukumu regulāra kopšana sniega periodā un veģetācijas sezonā
  + Sadarbībā ar AS Sadales tīkls turpināt elektroapgādes kabeļa ierīkošanu no Smiltāju kapiem līdz Aktīvās atpūtas laukumam pie Dubkalnu ūdenstilpes. Aģentūra 2019. gadā veikusi samaksu par pieslēguma izbūvi 50% 25187 EUR, atlikušos 50% izmaksu sedz AS Sadales tīkls.

**5.2. 2020. gada galvenie uzdevumi un pasākumi**

* Turpināt sadarbību ar SIA “Rīgas meži” kompleksa apsaimniekošanā, tai skaitā, ceļa posmu rekonstrukcijā.
* Veikt plānoto projektu realizāciju:
  + apgaismojuma projektēšanu un ierīkošanu, savienojot apgaismojuma apli Ikšķilē ar apgaismojumu starta laukumā;
  + apgaismojuma projektēšanu un ierīkošanu no trases sākuma Ikšķilē pa Līvu ielu līdz P10
  + ūdens un kanalizācijas sistēmai pieslēgtas tualetes projektēšana un izveidošana kompleksa teritorijas sākumā Ikšķilē un bērnu aktīvās atpūtas laukumā Ogrē;
  + turpināt taku labiekārtošanu;
  + turpināt jaunu informatīvo stendu, norāžu, solu u.c. labiekārtojuma izvietošanu un nokalpojušā nomaiņu.
* Organizēt pasākumus:
  + Izglītojošs pasākums par vidi “Meža zinības Zilajos kalnos”;
  + Muzikāls pasākums brīvā dabā;
  + Militāri patriotiskais pārgājiens;
* Popularizēt kompleksa piedāvājumu, realizēt sabiedrības izglītošanu par dabas aizsardzības jautājumiem Ikšķiles un Ogres novadu skolās, sabiedriskos pasākumos, presē, televīzijas pārraidēs, interneta portālos.

**5.3. Plānotie sadarbības projekti un pētījumi 2020.gadā**

* Turpināt sadarbību ar profesionālajām skolām un augstskolām, nodrošinot prakses iespējas Aģentūrā un apmācot jaunos tūrisma, mežsaimniecības u.c. nozaru profesionāļus.
* Turpināt sadarbību ar Ogres tehnikumu, veicot dabas parka “Ogres Zilie kalni” infrastruktūras uzlabojumus, tūrisma pakalpojumus.
* 2020.gadā nav plānoti pētījumi.

Ogres un Ikšķiles novadu pašvaldību aģentūras

“Tūrisma, sporta un atpūtas kompleksa

„Zilie kalni” attīstības aģentūra” direktore Ieva Kraukle